CELEX: 21992A0404(25)
Language: el
Date: 1991-12-19 00:00:00
Title: Συμφωνία υπό μορφή εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ρουμανίας για το εμπόριο κλωστοϋφαντουργικών προϊόντων

Avis juridique important

|

21992A0404(25)

Συμφωνία υπό μορφή εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ρουμανίας για το εμπόριο κλωστοϋφαντουργικών προϊόντων  

Επίσημη Εφημερίδα αριθ. L 090 της 04/04/1992 σ. 0192

ΣΥΜΦΩΝΙΑ υπό μορφή εγκεκριμένου πρακτικού που τροποποιεί τη συμφωνία μεταξύ της Ευρωπαϊκής  Οικονομικής Κοινότητας και της Ρουμανίας για το εμπόριο κλωστοϋφαντουργικών προϊόντων1.  Στις 9 Οκτωβρίου 1991, έλαβαν χώρα στις Βρυξέλλες, διαβουλεύσεις μεταξύ των αντιπροσωπειών της  Ευρωπαϊκής Οικονομικής Κοινότητας και της Ρουμανίας κατόπιν ειδικής αιτήσεως για βελτίωση της  πρόσβασης της Ρουμανίας στην κοινοτική αγορά ειδών ρουχισμού και κλωστοϋφαντουργικών προϊόντων, που  υπέβαλε η Ρουμανία στις 4 Απριλίου 1991 στο πλαίσιο του προγράμματος Phare. 2. Η Ρουμανία έχει αποδεχθεί την αυτόνομη προσφορά της Κοινότητας για διευρυμένη πρόσβαση στην  κοινοτική αγορά και συμφωνήθηκαν τα ακόλουθα: - το 1991, τα ποσοτικά όρια για ορισμένες κατηγορίες που αναφέρονται στο παράρτημα ΙΙ της συμφωνίας  μεταξύ της Ευρωπαϊκής Οικονομικής Κοινότητας και της Ρουμανίας, η οποία μονογραφήθηκε στις 11  Ιουλίου 1986 και εφαρμόζεται από την 1η Ιανουαρίου 1987, θα αυξηθούν με τις ποσότητες που  αναφέρονται στο παράρτημα που επισυνάπτεται στο εγκεκριμένο πρακτικό, - το 1992, τα ποσοτικά όρια για ορισμένες κατηγορίες που αναφέρονται στο προσάρτημα 1 της συμφωνίας  υπό μορφήν ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής  Κοινότητας και της Ρουμανίας για το εμπόριο κλωστοϋφαντουργικών προϊόντων, η οποία μονογραφήθηκε  στις 20 Σεπτεμβρίου 1991 και πρόκειται να εφαρμοσθεί από την 1η Ιανουαρίου 1992, θα αυξηθούν με τις  ποσότητες που απαριθμούνται στο παράρτημα που επισυνάπτεται στο εγκεκριμένο πρακτικό. 3. Τα δύο μέρη συμφώνησαν ότι οι αυξήσεις που αναφέρονται στην παράγραφο 2 του παρόντος  εγκεκριμένου πρακτικού είναι έκτακτες και ότι θα συμβάλουν στις συντονισμένες προσπάθειες των  βιομηχανικών χωρών της «ομάδας των 24» για τη διευκόλυνση της αναδιάρθρωσης της οικονομίας της  Ρουμανίας μέσω, ειδικότερα, της βελτιωμένης πρόσβασης στην κοινοτική αγορά. Με αυτό το πνεύμα, οι  συμπληρωματικές ποσότητες που αναφέρονται στο παράρτημα που επισυνάπτεται στο εγκεκριμένο πρακτικό  θα ενταχθούν στην υπάρχουσα συμφωνία κλωστοϋφαντουργικών προϊόντων, όπως αυτή έχει τροποποιηθεί,  μεταξύ της Ρουμανίας και της Κοινότητας. 4. Τα δύο μέρη συμφώνησαν ότι οι αυξήσεις που προβλέπονται σ' αυτό το εγκεκριμένο πρακτικό θα  εφαρμόζονται προσωρινά από τις 10 Οκτωβρίου 1991.  Εξ ονόματος τουΣυμβουλίου των Ευρωπαϊκών ΚοινοτήτωνΓια την κυβέρνησητης  ΡουμανίαςΠΑΡΑΡΤΗΜΑ   Αυξήσεις των ποσοτικών ορίων της Κοινότητας για τη Ρουμανία για τα έτη 1991  και 1992  (Για πρακτικούς λόγους η περιγραφή των προϊόντων που αναγράφονται στο παράρτημα  αναφέρεταισυντετμημένη)>ΘΕΣΗ ΠΗΝΑΚΑ>